陶纘

陶纘（），字述之，直隸蘇州府崑山縣人，民籍，明朝政治人物。

 生平 
成化十六年（1480年）庚子科應天府鄉試第六十四名舉人。成化二十三年（1487年）中式丁未科會試第二百三十五名，二甲第八十六名進士。授刑部主事，弘治五年（1492年）九月以防闲不严下狱，降调府通判《大明孝宗敬皇帝实录卷之六十七》：弘治五年九月，調刑部郎中車霆等十四人於外任，刑部諸司隸卒故多各處逃民，冒名為之，詐取獄囚財物，為弊日久，而官弗之知也。至是緝事者發其事，於是郎中車霆、陳章、員外郎蔡相、陳宣、郁容、主事朱儀、侯直、仲本、張愷、姚文灝、張景琦、朱清、李充嗣、陶纘俱以防閑不嚴下獄，並鞫之，都察院擬各贖杖還職。 上命發隸卒邊远充军，霆等俱免罰贖，各調外任，霆調為真定府同知，相為商州知州，宣為夷陵州知州，容、儀、直、本、愷、文灝、景琦、清、充嗣、纘俱府通判。時章已升湖廣按察司副使，詔依原品亦調為府同知。初緝事諸校尉多有以私事屬霆等者，霆等拒之，故媒孽以致其罪，議者惜之。。

 家族 
曾祖陶士賢；祖父陶誠；父陶恂，母楊氏。慈侍下。

参考文献

Category:陶姓
Category:崑山人
Category:明朝刑部主事